**บทที่1**

**บทนำ**

**ภูมิหลัง**

 “ปรัชญาของเศรษฐกิจพอเพียง” เป็นปรัชญาที่พระบาทสมเด็จพระเจ้าอยู่หัวพระราชทานและพระราชดําริ เพื่อชี้แนะแนวทางการดําเนินชีวิตแกพสกนิกรชาวไทย มาตั้งแต่พ.ศ. 2517 ซึ่งตลอดระยะเวลาที่พระองค์ทรงครองราชยทรงได้นําหลักปรัชญาของเศรษฐกิจพอเพียงมาปฏิบัติในพระราชกิจจาวัฒน์ โดยทรงแสดงให้เห็นถึงความพอเพียงความพอดีในความเป็นอยู่ ทรงใช้เหตุผลเป็นเครื่องนําทางตลอดเวลา (สุเมธ ตันติเวชกุล. 2549 : 254 - 258) นอกจากนี้หลังวิกฤตเศรษฐกิจทรงเน้นแนวทางการแก้ไขเพื่อให้รอดพ้น และสามารถดํารงอยู่ได้อย่างมั่นคง และยั่งยืนภายใต้กระแสโลกาภิวัตน์ และการเปลี่ยนแปลงที่เกิดขึ้นตลอดเวลา

หลักปรัชญาของเศรษฐกิจพอเพียงเป็นแนวทางการพัฒนาที่อยู่บนพื้นฐานของการพึ่งตนเอง ความพอมีพอกิน พอมีพอใช้การรูจักความพอประมาณ มีเหตุผล การสร้างภูมิคุ้มกันที่ดีและตั้งตนอยู่ในความไมประมาท โดยตระหนักถึงการพัฒนาตามลําดับขั้นตอนที่ถูกต้องตามหลักวิชาการตลอดจนมีคุณธรรมเป็นกรอบในการดํารงชีวิต (สํานักส่งเสริมและพัฒนาศักยภาพชุมชน กรมการพัฒนาชุมชน, 2549) ซึ่งเป็นปรัชญาชี้ถึงแนวการดํารงอยู่และการปฏิบัติตนของประชาชนในทุกระดับตั้งแต่ระดับครอบครัวระดับชุมชนจนถึงระดับรัฐ หลักปรัชญาของเศรษฐกิจพอเพียงนั้น มีความเกี่ยวข้องตั้งแต่การวางแผนและการดําเนินการทุกขั้นตอน ทั้งในส่วนบุคคลและองค์กรและขณะเดียวกันจะต้องเสริมสร้างพื้นฐานจิตใจของคนในทุกระดับให้มีสํานึกในคุณธรรม ความซื่อสัตย์สุจริตและให้มีความรอบรูที่เหมาะสม ดําเนินชีวิตด้วยความอดทน ความเพียร มีสติปัญญาและความรอบคอบ เพื่อให้สมดุล และพร้อมต่อการรองรับการเปลี่ยนแปลงอย่างรวดเร็วและกว้างขวาง ทั้งด้านวัตถุสังคม สิ่งแวดล้อม และวัฒนธรรมจากโลกภายนอกไดเป็นอย่างดี

ดังนั้นแผนพัฒนาเศรษฐกิจและสังคมฉบับที่ 9 (พ.ศ. 2545 - 2549) จึงได้อัญเชิญ “ปรัชญาของเศรษฐกิจพอเพียง” มาเป็นปรัชญานําทางในการพัฒนาและบริหารประเทศควบคูไปกับกระบวนทัศน์การพัฒนาแบบบูรณาการ โดยให้ความสําคัญกับการแก้ปัญหาจากวิกฤตเศรษฐกิจให้ลุล่วง และสร้างฐานเศรษฐกิจภายในประเทศให้เข้มแข็งและมีภูมิคุ้มกันต่อกระแสการเปลี่ยนแปลงจากภายนอก ขณะเดียวกันก็มุ่งให้เกิดการพัฒนาที่สมดุลทั้งด้านตัวคน สังคม เศรษฐกิจและสิ่งแวดล้อม เพื่อนําไปสู่การพัฒนาที่ยั่งยืนและความอยู่ดีมีสุขของคนไทย และในปัจจุบันแผนพัฒนาฉบับที่ 10 (2550 - 2554) ได้กําหนดให้มีการพัฒนาประเทศ โดยมุ่งสู่การเป็น “สังคมอยู่เย็นเป็นสุขร่วมกัน” ภายใต้แนวปฏิบัติของ“ปรัชญาของเศรษฐกิจพอเพียง”

เนื่องจากปัจจุบันบริบทการเปลี่ยนแปลงของโลกมีผลกระทบต่อการพัฒนาของประเทศตลอดทั้งการทบทวนผลการพัฒนาและสถานะของประเทศ ได้สะท้อนถึงปัญหาเชิงโครงสร้างการพัฒนาของประเทศที่ไม่สมดุลไม่ยั่งยืน และอ่อนไหวต่อผลกระทบจากความผันผวนของปัจจัยภายนอกที่เปลี่ยนแปลงอย่างรวดเร็ว ประเทศไทยจึงจําเป็นต้องปรับตัวหันมาทบทวนกระบวนทัศน์การพัฒนาในทิศทางที่พึ่งตนเองและมีภูมิคุ้มกันมากขึ้น โดยยึดหลักปรัชญาของเศรษฐกิจพอเพียง เป็นแนวปฏิบัติควบคู่ไปกับการพัฒนาแบบบูรณาการอย่างเป็น องค์รวมที่ยึด “คนเป็นศูนย์กลางการพัฒนา” เพื่อให้การพัฒนาและบริหารประเทศเป็นไปในทางสายกลาง บนพื้นฐานดุลยภาพเชิงพลวัตของการพัฒนาที่เชื่อมโยงทุกมิติของการพัฒนาอย่างบูรณาการ ทั้งมิติตัวคน สังคม เศรษฐกิจ สิ่งแวดล้อมและการเมือง โดยมีการวิเคราะห์อย่าง “มีเหตุผล” และใช้หลัก “ความพอประมาณ” ให้เกิดความสมดุลระหว่างมิติทางวัตถุกับจิตใจของคนในชาติความสมดุลระหว่างความสามารถในการพึ่งตนเองกับความสามารถในการแข่งขันในเวทีโลก ความสมดุลระหว่างสังคมชนบทกับสังคมเมือง โดยมีการเตรียม “ระบบภูมิคุ้มกัน” ด้วยการบริหารจัดการความเสี่ยงให้เพียงพอพรอมรับผลกระทบจากการเปลี่ยนแปลงทั้งจากภายนอกและภายในประเทศ ทั้งนี้การขับเคลื่อนกระบวนการพัฒนาทุกขั้นตอนต้องใช้ “ความรอบรู้” ในการพัฒนาด้านต่าง ๆ ด้วยความรอบคอบ เป็นไปตามลําดับขั้นตอน และสอดคลองกับวิถีชีวิตของสังคมไทยรวมทั้งการเสริมสร้างศีลธรรมและสํานึกใน “คุณธรรม” จริยธรรมในการปฏิบัติหน้าที่และดําเนินชีวิตด้วยความเพียร อันจะเป็นภูมิคุ้มกันในตัวที่ดีให้พรอมเผชิญการเปลี่ยนแปลงที่เกิดขึ้นทั้งในระดับครอบครัว ชุมชน สังคมและประเทศชาตินอกจากนี้ยังได้ยึดถือความสอดคลองตามเจตนารมณ์ของรัฐธรรมนูญแห่งราชอาณาจักรไทยพ.ศ. 2550 อีกด้วย

โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1 ได้สนองนโยบายของกระทรวงศึกษาธิการในการน้อมนำแนวคิดเศรษฐกิจพอเพียงมาใช้ในการจัดการศึกษา ซึ่งมีเป้าประสงค์ให้ผู้เรียนได้รับการปลูกฝังค่านิยมในการนำคุณธรรมเป็นหลักในการดำเนินชีวิตตามหลักปรัชญาของเศรษฐกิจพอเพียงและข้อที่ 2 ปลูกฝังคุณธรรมความสำนึกในความเป็นชาติไทยและวิถีชีวิตตามหลักปรัชญาของเศรษฐกิจพอเพียงได้ดำเนินการส่งเสริมและสนับสนุนการขับเคลื่อนปรัชญาของเศรษฐกิจพอเพียงสู่สถานศึกษาเพื่อให้ผู้บริหารการศึกษาครูผู้บริหารสถานศึกษาบุคลากรทางการศึกษาและนักเรียนมีความรู้ความเข้าใจในหลักปรัชญาของเศรษฐกิจพอเพียงและสามารถนำหลักการปฏิบัติตามปรัชญาของเศรษฐกิจพอเพียงมาบูรณาการในการจัดกระบวนการเรียนการสอนและการบริหารจัดการตลอดจนประยุกต์ใช้ในชีวิตประจำวัน ตระหนักถึงคุณค่าการบริหารสถานศึกษาตามปรัชญาเศรษฐกิจพอเพียง ซึ่งจะส่งผลต่อการปลูกฝังจิตสำนึกการดำเนินชีวิตตามปรัชญาเศรษฐกิจพอเพียง เพื่อให้สอดคล้องกับบริบทของสังคม และเน้นดำเนินการให้เกิดผลลัพธ์อย่างเป็นรูปธรรมที่ชัดเจน

**คำถามการวิจัย**

1. สภาพการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์เขตเป็นอย่างไร

2. ปัญหา และ ข้อเสนอแนะเกี่ยวกับการบริหารจัดการสถานศึกษาตามหลักปรัชญาของเศรษฐกิจพอเพียง กรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์เขต 1 เป็นอย่างไร

**วัตถุประสงค์การวิจัย**

1. เพื่อศึกษาสภาพการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์ สำนักงานเขตพื้นที่การศึกษาประถมศึกษากาฬสินธุ์ เขต 1

 2. เพื่อศึกษาปัญหาและข้อเสนอแนะเกี่ยวกับการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์เขต 1

 3. การเปรียบเทียบสภาพการบริหารจัดการสถานศึกษาตามหลักปรัชญาของเศรษฐกิจพอเพียงกรณีศึกษา : โรงเรียนเซนต์ยอแซฟกาฬสินธุ์ สำนักงานเขตพื้นที่การศึกษาประถมศึกษากาฬสินธุ์ เขต 1

**สมมติฐานการวิจัย**

การบริหารจัดการสถานศึกษาตามหลักปรัชญาของเศรษฐกิจพอเพียง กรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1อยู่ในระดับมากโดยเรียงลำดับค่าเฉลี่ยสูงสุดไปหาต่ำสุดได้แก่ด้านการบริหารทั่วไปด้านการบริหารงบประมาณด้านการบริหารบุคคลและด้านการบริหารวิชาการ

**ขอบเขตการวิจัย**

 **1. ประชากรและกลุ่มตัวอย่าง**

 1.1 ประชากรในการศึกษาครั้งนี้คือบุคลากรทางการศึกษาโรงเรียนเซนต์ยอแซฟกาฬสินธุ์สังกัดสำนักงานเขตพื้นที่การศึกษาประถมศึกษากาฬสินธุ์เขต 1 จำนวน 180 คน

 1.2 กลุ่มตัวอย่าง กำหนดขนาดแบบสุ่มอย่างง่าย ได้จำนวน 86 คน

 **2. ขอบเขตด้านเนื้อหา**

 การวิจัยครั้งนี้มุ่งศึกษาการบริหารจัดการสถานศึกษาตามหลักปรัชญาของเศรษฐกิจพอเพียง กรณีศึกษา : โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์เขต 1ตามขอบข่ายงานใน 4 ด้านคือ

 2.1 ด้านการบริหารวิชาการ

 2.2 ด้านการบริหารงบประมาณ

 2.3 ด้านการบริหารงานบุคคล

 24 ด้านการบริหารทั่วไป

 การนำหลักปรัชญาของเศรษฐกิจพอเพียงมาใช้ในการบริหารจัดการสถานศึกษาสถานศึกษาประกอบด้วย

 1. ความพอประมาณ

 2. ความมีเหตุผล

 3. การมีภูมิคุ้มกันในตัวที่ดี

 4. เงื่อนไขความรู้ (รอบรู้รอบคอบระมัดระวัง)

 5. เงื่อนไขคุณธรรม (ซื่อสัตย์สุจริตขยันอดทนความเพียรการใช้สติปัญญา

ไม่โลภไม่ตระหนี่)

|  |  |  |
| --- | --- | --- |
| เงื่อนไขความรู้ (รอบรู้ รอบคอบ ระมัดระวัง) |  | เงื่อนไขคุณธรรม(ซื่อสัตย์สุจริต ขยันอดทน ความเพียร การใช้สติปัญญา ไม่โลภ ไม่ตระหนี่) |
| **แผนภาพที่ 1** แนวคิดแบบสามห่วงสองเงื่อนไข |

 **3. ขอบเขตด้านพื้นที่**

 โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์เขต 1

 **4. ขอบเขตด้านระยะเวลา**

 เก็บข้อมูลระหว่าง ตุลาคม ถึง ธันวาคม ปี 2557

**กรอบแนวคิดในการวิจัย**

 จากการศึกษาเอกสารและงานวิจัยที่เกี่ยวข้องพบว่าการใช้หลักปรัชญาของเศรษฐกิจพอเพียงในสถานศึกษามี 5 ด้านประกอบด้วย ความพอประมาณความมีเหตุผลการมีภูมิคุ้มกันในตัวที่ดีเงื่อนไขความรู้ (รอบรู้รอบคอบระมัดระวัง) เงื่อนไขคุณธรรม (ซื่อสัตย์สุจริตขยันอดทนความเพียรการใช้สติปัญญาไม่โลภไม่ตระหนี่) และจากการศึกษาทฤษฎีหรือแนวคิดเกี่ยวกับการบริหารจัดการสถานศึกษา พบว่า มีปัจจัยที่เกี่ยวข้องหลายปัจจัย แต่การวิจัยในครั้งนี้มุ่งที่จะนำผลการวิจัยไปประยุกต์ใช้ ในการพัฒนาการบริหารจัดการสถานศึกษาตามหลักปรัชญาของเศรษฐกิจพอเพียง ภายใต้บริบทของโรงเรียนเซนต์ยอแซฟกาฬสินธุ์ จึงเลือกตัวแปรที่เกี่ยวข้องอย่างชัดเจนเพียง 2 ปัจจัยคือ ขอบข่ายงานใน 4 ด้านและประสบการณ์เกี่ยวกับหลักปรัชญาของเศรษฐกิจพอเพียง ซึ่งสามารถสรุปเป็นกรอบแนวคิดได้ดังนี้

 **ตัวแปรอิสระ ตัวแปรตาม**

|  |  |  |
| --- | --- | --- |
| โรงเรียนเซนต์ยอแซฟกาฬสินธุ์ สังกัดสำนักงานเขตพื้นที่การศึกษาประถมศึกษากาฬสินธุ์ เขต 1ขอบข่ายงาน 4 ด้าน1. ด้านการบริหารวิชาการ2. ด้านการบริหารงบประมาณ3. ด้านการบริหารงานบุคคล4. ด้านการบริหารทั่วไป |  | การบริหารจัดการการศึกษาตามหลักปรัชญาของเศรษฐกิจพอเพียง1. ความพอประมาณ2. ความมีเหตุผล3. การมีภูมิคุ้มกันในตัวที่ดี4. ความรู้(รอบรู้รอบคอบระมัดระวัง )5. เงื่อนไขคุณธรรม (ซื่อสัตย์สุจริตขยันอดทนความเพียรการใช้สติปัญญาไม่โลภไม่ตระหนี่) |
|  |

**แผนภาพที่ 2** กรอบแนวคิดในการวิจัย

**นิยามศัพท์เฉพาะ**

 **ปรัชญาของเศรษฐกิจพอเพียง** หมายถึง หลักปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปีเป็นปรัชญาที่ชี้ถึงแนวทางการดำรงอยู่และปฏิบัติตนของประชาชนในทุกระดับตั้งแต่ระดับครอบครัวระดับชุมชนจนถึงระดับรัฐทั้งในการพัฒนาและการบริหารประเทศให้ดำเนินไปในทางสายกลาง โดยเฉพาะการพัฒนาเศรษฐกิจเพื่อให้ก้าวทันต่อยุคโลกาภิวัตน์ ซึ่งในการวิจัยครั้งนี้เป็นการนำปรัชญาของเศรษฐกิจพอเพียงมาใช้ในการเพิ่มประสิทธิภาพการบริหารจัดการสถานศึกษา

 **ความพอประมาณ** หมายถึง การบริหารจัดการสถานศึกษา โดยยึดหลักความพอดีที่ไม่น้อยเกินไปและไม่มากเกินไป โดยไม่เบียดเบียนตนเองและผู้อื่น เช่น การผลิตและการบริโภค

 **ความมีเหตุผล** หมายถึง การบริหารจัดการสถานศึกษา โดยยึดหลักการตัดสินใจเกี่ยวกับระดับของความพอเพียงนั้นจะต้องเป็นไปอย่างมีเหตุผล โดยพิจารณาจากเหตุปัจจัยที่เกี่ยวข้องตลอดจนคำนึงถึงผลที่คาดว่าจะเกิดขึ้นจากการกระทำนั้น ๆ อย่างรอบคอบ

 **การมีภูมิคุ้มกันที่ดีในตัว** หมายถึง การบริหารจัดการสถานศึกษา โดยยึดหลักการเตรียมตัวให้พร้อมรับกับผลกระทบและการเปลี่ยนแปลงด้านต่าง ๆ ที่จะเกิดขึ้นโดยคำนึงถึงความเป็นไปได้ของสถานการณ์ต่าง ๆ ที่คาดว่าจะเกิดขึ้นในอนาคตทั้งใกล้และไกล

 **เงื่อนไขความรู้** หมายถึง การบริหารจัดการสถานศึกษา โดยยึดหลักความรอบรู้เกี่ยวกับวิชาการต่าง ๆ ที่เกี่ยวข้องอย่างรอบด้านความรอบคอบที่จะนำความรู้เหล่านั้นมาพิจารณาให้เชื่อมโยงกันเพื่อประกอบการวางแผนและความระมัดระวังในขั้นปฏิบัติ

 **เงื่อนไขคุณธรรม** หมายถึง การบริหารจัดการสถานศึกษา โดยยึดหลักการเสริมสร้างคุณธรรมประกอบด้วยความตระหนักในคุณธรรมความซื่อสัตย์สุจริตและความอดทนความเพียรใช้สติปัญญาในการดำเนินชีวิต

 **การบริหารจัดการสถานศึกษาตามหลักปรัชญาของเศรษฐกิจพอเพียง** หมายถึง การดำเนินกิจกรรมในการบริหารจัดการสถานศึกษาในขอบข่ายงาน 4 ด้านคือด้านการบริหารวิชาการด้านการบริหารงบประมาณด้านการบริหารงานบุคคลและด้านการบริหารทั่วไปโดยยึดหลักการบริหารจัดการตามหลักปรัชญาเศรษฐกิจพอเพียงอันได้แก่ความพอประมาณ

ความมีเหตุผลการสร้างภูมิคุ้มกันที่ดีในตัวภายใต้เงื่อนไขของความรู้คู่คุณธรรมโดยมีขอบเขตการบริหารจัดการประกอบด้วย

 การบริหารงานวิชาการ หมายถึง การพัฒนากระบวนการบริหารจัดการหลักสูตรสถานศึกษาตั้งแต่การพัฒนาปรับปรุงวิสัยทัศน์พันธกิจเป้าหมายตลอดจนกำหนดคุณลักษณะอันพึงประสงค์ของผู้เรียนการปรับปรุงหรือเพิ่มเติมมาตรฐานการเรียนรู้ผลการเรียนรู้ที่คาดหวังรายปีจัดทำหน่วยการเรียนรู้ในสาระการเรียนรู้และกิจกรรมพัฒนาผู้เรียนให้สอดคล้องกับหลักปรัชญาเศรษฐกิจพอเพียง

 การบริหารงบประมาณ หมายถึง การวางแผนการจัดสรรจัดตั้งจัดหาและอนุมัติการบริหารการเงินและพัสดุของสถานศึกษารวมทั้งการติดตามตรวจสอบดูแลการใช้งบประมาณต่างๆที่ดำเนินงานตามแผนโครงการและกิจกรรมที่ตั้งไว้ โดยเน้นความพอดีหรือพอประมาณความมีเหตุผลและความคล่องตัวความระมัดระวังการสร้างภูมิคุ้มกันในการป้องกันปัญหาก่อนที่จะเกิดขึ้นตามมาในอนาคตและต้องประสานสอดคล้องกับนโยบายเป้าหมายทางเศรษฐกิจในระดับต่าง ๆ

 การบริหารงานบุคคล หมายถึง การกำหนดแต่งตั้งบุคลากรในการดำเนินงานที่คำนึงถึงศักยภาพความเหมาะสมของผู้สอนผู้เรียนและท้องถิ่น กำหนดนโยบายหรือแนวทางในการพัฒนาบุคลากรในสถานศึกษาให้มีความรู้ความเข้าใจในหลักปรัชญาเศรษฐกิจพอเพียง

 การบริหารทั่วไป หมายถึง การดำเนินงานจัดระบบบริหารองค์กรให้ครอบคลุมโครงสร้างภารกิจงานวิชาการงานงบประมาณงานบุคลากรและงานบริหารทั่วไปตามหลักปรัชญาเศรษฐกิจพอเพียงเน้นการประสานงานส่งเสริมสนับสนุนและอำนวยการให้บรรลุผลตามเป้าหมาย

 **โรงเรียนเซนต์ยอแซฟกาฬสินธุ์** หมายถึง โรงเรียนของศาสนาคริสต์นิกายโรมันคาทอลิก เป็นโรงเรียนที่อยู่ในความรับผิดชอบของอัครสังฆมณฑลท่าแร่หนองแสง

**ประโยชน์ที่คาดว่าจะได้รับ**

ผลการวิจัยจะเป็นประโยชน์ต่อสถานศึกษาดังต่อไปนี้

 1. ผู้บริหารหรือผู้ที่เกี่ยวข้องสามารถนำผลที่ได้ไปใช้เป็นแนวทางที่เหมาะสมในการส่งเสริมหรือสนับสนุนการสนองนโยบายของกระทรวงศึกษาธิการในการน้อมนำปรัชญาของเศรษฐกิจพอเพียงมาประยุกต์ใช้ในสถานศึกษา

 2. ได้ทราบปัญหาและข้อเสนอแนะ เกี่ยวกับการบริหารสถานศึกษาตามหลักปรัชญาของเศรษฐกิจพอเพียง เพื่อนำไปประยุกต์ใช้ในสถานศึกษาอื่น ๆ